Gandia incorpora tres informadors de via pública
28 gener 2022

## Gandia incorpora tres informadors de via pública28 gener 2022Última actualització: 28 gener 2022

![](../gestion/img/28bc4e7cab5733ab7aee36c23cb47e11ff56f50c5de499ded4ed754a7a43f37d.jpg)  
  

L'alcalde de Gandia, José Manuel Prieto; acompanyat pel president de la Junta de Districte de la República Argentina - plaça El·líptica, Salvador Gregori; i l'edil Alícia Izquierdo, han visitat aquest matí la plaça Bennacer per comprovar de primera mà els treballs de millora i reparació que s'estan duent a terme a la zona.

Prieto ha destacat que aquest tipus d'actuacions semmarquen dins d'un dels objectius bàsics del govern que passa per "centrar-nos en les xicotetes coses i en el dia a dia dels nostres veïns" i recordat que el consistori ha destinat una inversió propera als dos milions d'euros per posar en marxa les brigades que s'encarreguen d'aquestes actuacions.

La primera autoritat municipal ha informat que hui s'avança un pas més en aquesta línia, ja que s'hi incorporen tres informadors de via Pública que tindran assignada una zona concreta de la ciutat i que hauran de detectar desperfectes perquè siguen arreglats.

"És important que l'Ajuntament tinga ulls al carrer perquè això ens permet actuar de manera més eficient i això ho podem fer gràcies a la bona gestió pressupostària que ens permet fer aquestes actuacions" va finalitzar l'alcalde.

[Twittear](https://twitter.com/share)